Haluaisitko apua ja neuvoja tietokoneen, internetin tai sähköpostin peruskäyttöön? Enter ry:n maksutonta tietotekniikkaopastuksia on tarjolla Vuosaaren kirjastossa syys- ja kevätkaudella. Kevätkaudella 2024 opastusta tarjotaan ajanvarauksella tiistaisin ja torstaisin klo 10-12 ajalla 9.1.2024-14.5.2024 sekä parillisten viikkojen keskiviikkoina klo 10-12 ajalla 6.3.2024-15.5.2024. Opastus tapahtuu asiakkaan omalla kannettavalla tietokoneella, mobiililaitteella tai kirjaston asiakaskoneella. Opastuksissa käydään läpi tietokoneen käytön ja internetin palveluiden perusteita. Opastus kestää yhden tunnin. Opastusaika varataan etukäteen joko puhelimitse numerossa 09 31085098 tai paikan päällä kirjastossa. Asiakkaalla voi olla opastukseen vain yksi varaus kerrallaan. Enter ry on tieto- ja viestintätekniikasta sekä vapaaehtoistoiminnasta kiinnostuneiden eläkeläisten yhdistys. Yhdistyksen kotisivu: Enter ry.
Enter ry:n vapaaehtoiset opastavat Vuosaaren kirjastossa ajanvarauksella.
Digiopastusta seniorilta seniorille - Enter ry
Tervetuloa kuuntelemaan luentoa edunvalvontavaltuutuksesta tiistaina 12.3. klo 18.00–19.30 Paloheinän kirjastoon. Luennoitsijana toimii juristi Jussi-Pekka Hanhela (OTM, LitM) ja osallistujilla on mahdollisuus kysyä edunvalvontavaltuutuksesta luennon aikana ja jälkeen. Vapaa pääsy. Mikä on edunvalvontavaltuutus ja miksi sellaista tarvitaan? Laatimalla edunvalvontavaltuutuksen varaudut mahdolliseen toimintakyvyttömyyteesi ja vahvistat omaa itsemääräämisoikeuttasi. Edunvalvontavaltuutuksen avulla valtuutetuksi nimeämäsi luotettava henkilö saa oikeuden hoitaa talouteesi ja omaisuuteesi sekä terveyteesi ja sairaanhoitoosi liittyviä asioita mahdollisimman helposti ja joustavasti, ilman digi- ja väestötietoviraston jatkuvaa valvontaa ja byrokratiaa. Varsinaisen valtuutetun lisäksi voit nimetä valtuutukseen myös varavaltuutettuja ja/tai toissijaisia valtuutettuja siltä varalta, että varsinainen valtuutettu ei jostain syystä kykene hoitamaan tehtäväänsä. Edunvalvontavaltuutus kannattaa laatia hyvissä ajoin, sillä laatimishetkellä tulee ymmärtää valtuutuksen merkitys ja sisältö, eikä sairastuminen tai onnettomuus katso ikää. Edunvalvontavaltuutuksen laatimisella et menetä omia oikeuksiasi kenellekään, vaan valtuutus otetaan käyttöön vasta sitten, jos tulet kykenemättömäksi hoitamaan asioitasi. Voit sisällyttää edunvalvontavaltuutukseen erilaisia määräyksiä. Voit esimerkiksi antaa valtuutetun lisäksi haluamillesi henkilöille oikeuden tarkastella salassa pidettäviä terveystietojasi. Voit myös sisällyttää hoitotahtosi valtuutukseen.
Tervetuloa kuuntelemaan luentoa edunvalvontavaltuutuksesta Paloheinän kirjastoon!
Luento: Edunvalvonta-valtuutuksella turvaat tulevaisuuttasi